Държавен вестник, бр. 74, 2002 г., стр. 17

Б Р О Й  74
Д Ъ Р Ж А В Е Н   В Е С Т Н И К
С Т Р .  17
б) досегашните т. 1, 2 и 3 стават съответно
т. 2, 3 и 4;
в) досегашната т. 4 става т. 5 и се изменя така:
“ 5. от председателите на съответния апела-
тивен съд—за съдиите от същия съд и за
председателите на окръжните съдилища, и от
председателя на Върховния касационен съд—
за председателите на апелативните съдилища;”
г) досегашната т. 5 става т. 6, а досегашната
т. 6 става т. 7 и се изменя така:
“7. от главния прокурор—за ръководители-
те на Върховната касационна прокуратура и на
Върховната административна прокуратура, за
прокурорите при същите прокуратури, за апе-
лативните и за окръжните прокурори;”
д) създава се т. 8:
“8. от директора на Националната следст-
вена служба—за следователите от тази служ-
ба и за директорите на окръжните следствени
служби.”
3. Създава се ал. 3:
“(3) Лицата, които дават разрешение за от-
пуск на ръководителите по чл. 125а, уведомя-
ват за това председателстващия Висшия съде-
бен съвет.”
§ 86. Наименованието на глава осемнаде-
сета се изменя така: “Бюджет на съдебната
власт”.
§ 87. Член 196 се изменя така:
“Чл. 196. (1) Съдебната власт има самостоя-
телен бюджет, който е част от държавния бю-
джет на Република България.
(2) Висшият съдебен съвет съставя проект
на годишния си бюджет, който представя в
Министерския съвет за включване в проекта
на Закона за държавния бюджет за съответ-
ната година.
(3) Министерският съвет не може да изменя
проекта на бюджета на съдебната власт, а само
изразява становище по него пред Народното
събрание.
(4) Народното събрание приема бюджета на
съдебната власт по органи на съдебната власт,
като самостоятелна част от държавния бюджет.
(5) Първостепенен разпоредител с бюджета
на съдебната власт е Висшият съдебен съвет, а
органите на съдебната власт, които са юриди-
чески лица, са второстепенни разпоредители с
бюджетни кредити.
(6) Министерският съвет всяка година с от-
чета за изпълнение на републиканския бюджет
внася в Народното събрание и отчета за изпъл-
нението на бюджета на съдебната власт, пред-
ложен от Висшия съдебен съвет с подробна
обосновка.”
§ 88. Членове 197, 198, 199 и 200 се отменят.
§ 89. Параграф 13 от преходните и заключи-
телните разпоредби се изменя така:
“§ 13. За стаж като съдия по чл. 127, ал. 2, 3
и 4 се зачита и стажът, прослужен като арбитър
по отменения Закон за държавния арбитраж.”
Допълнителна разпоредба
§ 90. В чл. 18, ал. 1 и в чл. 172 думата “Спе-
циализираната” се заменя с “Националната”.
Преходни и заключителни разпоредби
§ 91. Общите събрания по чл. 30 се про-
веждат в 6-месечен срок от влизането в сила
на този закон, за провеждането на които се
уведомява председателстващия Висшия съ-
дебен съвет.
§ 92. (1) За заварените следователи от Спе-
циализираната следствена служба нова проце-
дура по чл. 30, ал. 1, т. 10, буква “а” не се про-
вежда, а директорът на Националната следст-
вена служба издава заповед за преназначаване
в Националната следствена служба.
(2) Следовател по ал. 1 запазва статута си на
несменяем, придобит на заеманата длъжност
до влизането в сила на този закон.
(3) За следовател от Специализираната след-
ствена служба, който не е придобил статут на
несменяем до влизането в сила на този закон,
прослуженото време като следовател от Спе-
циализираната следствена служба се зачита за
стаж по чл. 129, ал. 1 за придобиването на ста-
тут на несменяем следовател от Националната
следствена служба.
(4) Трудовите правоотношения на служите-
лите от Специализираната следствена служба
се уреждат при условията и по реда на чл. 123 от
Кодекса на труда.
(5) Националната следствена служба пое-
ма активите, пасивите, другите права и задъл-
жения и архива на Специализираната следст-
вена служба.
§ 93. (1) Ранговете на съдиите, прокурорите
и следователите се привеждат от Висшия съде-
бен съвет в съответствие с разпоредбата на
чл. 143, ал. 1 в тримесечен срок от влизането в
сила на този закон.
(2) В същия срок Висшият съдебен съвет
приема условията за провеждане на конкурси-
те по чл. 127а.
§ 94. Заварените инспектори се освобожда-
ват от заеманите длъжности след изтичането
на срока, за който са назначени, а тези, които
не отговарят на изискванията на този закон, се
освобождават от заеманите длъжности в едно-
месечен срок от влизането му в сила.
§ 95. Стажът, придобит като ревизор или
експерт до влизането на закона в сила, се зачи-
та за стаж като инспектор по чл. 35в.
§ 96. Разпоредбата на чл. 163 се прилага и за
заварените съдебни кандидати.
§ 97. Разпоредбите на раздел III, раздел V,
чл. 36в, т. 2 и раздел VII от глава трета; чл. 139в,
ал. 1 и чл. 188з—188к, чл. 188н—188п, чл. 188т
влизат в сила от 1 януари 2003 г.
§ 98. Наредба № 28 от 1995 г. за функциите
на служителите в помощните звена и канцела-